Source: https://www.financnasprava.sk/sk/podnikatelia/dane/spotrebne-dane/spotrebne-dane-tabakove-vyro/kalkulacia-podanie-spd-tbk
Timestamp: 2020-01-18 04:47:31+00:00

Document:
Kalkulácia, podanie - PFS
Kalkulácia, podanie
Kalkulácia a podanie v súvislosti so spotrebnou daňou z tabakových výrobkov
Daňové priznanie na spotrebnú daň z tabakových výrobkov
Vzor daňového priznania
Výpočet spotrebnej dane z tabakových výrobkov
Odoslanie a doručenie podania
Daňové priznanie na spotrebnú daň z tabakových výrobkov sa podáva miestne príslušnému colnému úradu.
Zdaňovacie obdobie, daňové priznanie a splatnosť spotrebnej dane z tabakových výrobkov upravuje § 13 zákona č. 106/2004 Z. z. [nové okno].
Ak je platiteľom dane prevádzkovateľ daňového skladu, prevádzkovateľ tranzitného daňového skladu, prevádzkovateľ daňového skladu pre zahraničných zástupcov alebo ak je platiteľom dane oprávnený príjemca, ktorý v rámci podnikania opakovane prijíma tabakové výrobky v pozastavení dane z iného členského štátu, je povinný najneskôr do 25. dňa kalendárneho mesiaca nasledujúceho po mesiaci, v ktorom mu vznikla daňová povinnosť, podať colnému úradu daňové priznanie vyhotovené podľa vzoru ustanoveného všeobecne záväzným právnym predpisom vydaným podľa osobitného predpisu a v rovnakej lehote zaplatiť daň. Daňové priznanie je povinný podať aj za zdaňovacie obdobie, v ktorom mu daňová povinnosť nevznikla.
Platiteľ dane neuvedený v predchádzajúcom odseku je povinný podať colnému úradu daňové priznanie najneskôr do troch pracovných dní nasledujúcich po dni vzniku daňovej povinnosti a v rovnakej lehote zaplatiť daň, ak zákon č. 106/2004 Z. z. [nové okno] neustanovuje inak.
Platiteľ dane z tabakovej suroviny je povinný najneskôr do 25. dňa kalendárneho mesiaca nasledujúceho po mesiaci, v ktorom mu vznikla daňová povinnosť, podať colnému úradu daňové priznanie vyhotovené podľa vzoru ustanoveného všeobecne záväzným právnym predpisom vydaným podľa osobitného predpisu a v rovnakej lehote zaplatiť daň. Na daňové priznanie sa použije § 13 zákona č. 106/2004 Z. z. [nové okno] primerane.
Pri vzniku daňovej povinnosti podľa § 19a ods. 4 písm. d) a e) zákona č. 106/2004 Z. z. [nové okno] sa na splatnosť dane použijú lehoty na splatnosť colného dlhu podľa colných predpisov.
Výpočet spotrebnej dane z tabakovej suroviny, podanie daňového priznania a splatnosť spotrebnej dane z tabakovej suroviny upravuje § 19a ods. 3 a 6 zákona č. 106/2004 Z. z. [nové okno].
Platiteľ dane z tabaku v bezdymovom tabakovom výrobku je povinný podať colnému úradu daňové priznanie vyhotovené podľa vzoru ustanoveného Vyhláškou MF SR č. 63/2017 Z. z. [nové okno] vydanou podľa osobitného predpisu najneskôr do troch pracovných dní nasledujúcich po dni vzniku daňovej povinnosti a v rovnakej lehote zaplatiť daň. Na daňové priznanie sa použije § 13 primerane.
Pri vzniku daňovej povinnosti podľa § 19aa ods. 5 písm. b) a c) zákona č. 106/2004 Z. z. [nové okno] v znení účinnom od 1. mája 2017 sa na splatnosť dane použijú lehoty na splatnosť colného dlhu podľa colných predpisov.
Výpočet spotrebnej dane z tabaku v bezdymovom tabakovom výrobku, podanie daňového priznania a splatnosť spotrebnej dane z tabaku v bezdymovom tabakovom výrobku upravuje § 19aa ods. 3 a 7 zákona č. 106/2004 Z. z. [nové okno] v znení účinnom od 1. mája 2017.
Tvorbu variabilného symbolu na označovanie platby dane bez rozhodnutia vydaného colným úradom upravuje Príloha č. 2 Vyhlášky MF SR č. 378/2011 Z. z. [nové okno] o spôsobe označovania platby dane v znení neskorších predpisov.
Vzor daňového priznania a dodatočného daňového priznania k spotrebnej dani z tabakových výrobkov upravuje Vyhláška MF SR č. 275/2015 Z. z. [nové okno], ktorou sa ustanovuje vzor daňového priznania a dodatočného daňového priznania k spotrebnej dani z tabakových výrobkov.
Vo Finančnom spravodajcovi č. 11/2015 [nové okno] sa nachádza oznámenie Ministerstva financií Slovenskej republiky č. MF/22443/2015-732 [.pdf; 71 kB; nové okno] o uverejnení vzoru daňového priznania a dodatočného daňového priznania k spotrebnej dani z tabakových výrobkov, ktorý je prílohou vyhlášky MF SR č. 275/2015 Z. z. [nové okno], ktorou sa ustanovuje vzor daňového priznania a dodatočného daňového priznania k spotrebnej dani z tabakových výrobkov spolu s poučením na jeho vypĺňanie.
Vo Finančnom spravodajcovi č. 12/2015 [nové okno] sa nachádza oznámenie Ministerstva financií Slovenskej republiky č. MF/25352/2015-732 [.pdf; 130 kB; nové okno] o uverejnení doplnenia poučenia na vyplnenie daňového priznania a dodatočného daňového priznania k spotrebnej dani z tabakových výrobkov podľa zákona č. 106/2004 Z. z. [nové okno] o spotrebnej dani z tabakových výrobkov v znení neskorších predpisov účinného od 1. januára 2016.
Vzor tlačiva daňového priznania a dodatočného daňového priznania k spotrebnej dani z bezdymového tabakového výrobku upravuje Vyhláška MF SR č. 63/2017 Z. z. [nové okno], ktorou sa ustanovuje vzor tlačiva daňového priznania a dodatočného daňového priznania k spotrebnej dani z bezdymového tabakového výrobku.
Vzory daňových priznaní na spotrebnú daň z tabakových výrobkov od roku 2009 nájdete v sekcii eSlužby/Verejne dostupné elektronické služby/Katalóg vzorov tlačív.
Elektronické formuláre na spotrebnú daň z tabakových výrobkov od roku 2009 nájdete v sekcii eSlužby/Verejne dostupné elektronické služby/Katalóg elektronických formulárov.
Elektronické formuláre na spotrebnú daň z tabakových výrobkov od roku 2009 nájdete v sekcii eSlužby/Verejne dostupné elektronické služby/Katalóg poučení k tlačivám.
Vo všetkých prípadoch je potrebné vo "Vyhľadávacích kritériách" zvoliť položku "Zobraziť aj staré verzie". V inom prípade sa zobrazí iba najaktuálnejšie tlačivo.
Platiteľ spotrebnej dane z tabakových výrobkov je povinný vypočítať daň sám.
Ak daňová povinnosť vznikne podľa § 11 ods. 1 písm. h) a i) zákona č. 106/2004 Z. z. [nové okno], daň vypočíta colný úrad.
Daň sa zaokrúhľuje na eurocenty do 0,005 eura nadol a od 0,005 eura vrátane nahor.
Pripravené podanie - daňové priznanie alebo iné daňové dokumenty určené správcovi dane môže daňový subjekt vykonať nasledovnými spôsobmi:
Podanie odoslané elektronicky
Podanie sa vykoná elektronicky prostredníctvom:
osobnej internetovej zóny na Portáli finančnej správy
klientskej aplikácie eDane, ktorá je "bezplatne k dispozícii na stiahnutie"
Podanie sa doručuje na Elektronické komunikačné rozhranie (EKR) správcu dane, ktoré Vám vystaví potvrdenie o prijatí podania.
Pre elektronické doručovanie písomností je potrebné, aby používateľ bol registrovaný a autorizovaný. Podmienky a postupy pre využívanie elektronickej komunikácie sú v sekcii eSlužby/Elektronická komunikácia/Elektronická komunikácia-dane.
Od 1.1.2014 majú podľa §14 Zákona č. 563/2009 Z.z. [nové okno] o správe daní (daňový poriadok) a o zmene a doplnení niektorých zákonov v znení neskorších predpisov vymedzený okruh osôb povinnosť doručovať podania elektronickými prostriedkami.
Podanie odoslané poštou
Podanie môže byť správcovi dane odoslané na jeho adresu poštou.
Poštovú adresu príslušného colného úradu môžete zistiť v časti „Kontakty na úrady“.
Osobné doručenie vyplneného podania
Informácie o odoslaní a doručení podania nájdete v časti "Ako s nami komunikovať".

References: § 13
 § 13
 § 19
 § 19
 § 13
 § 19
 § 19
 § 11
 §14